Langobardus sermo
Langobardus sermo (Langobardice: Lombard / Lumbaart) est dialectus Galloitalica et in Langobardia regione dictus. Langobardicae dialecti in duas partes dividi possunt: cis et ultra Adduam flumen circumscriptae sunt. Turma ad occasum vergens Mediolanensem, qui alios regionis sermones valde movit atque adhuc movet, ac Novi Comi, Bareti, Sundri atque Italicae Helvetiae dialectos comprehendit (vide Linguam Langobardam Occidentalem); turma ad orientem versa maxime Bergomi et Brixiae dialectos, qui Veneto moventur, continet. Pedemontana plaga ultra Sesitem ad Langobardum pertinet, sed Aemilienis in Mantua et Iria Langobardis oppidis dictus est. Etiam aliqui musici novi, exemmpli gratia David Van De Sfroos, carmina Langobardo sermone canunt